Auvesera

Auvesera  (en francés Auvézère) es una ribiera occitana dau sud-oest de França (regions de Lemosin e d'Aquitània).

Etimologia
Auvesera a per origina la rasiga preceltica idronimica °Vis- (que donet tanben Vesera), lo prefixe °Al- e lo sufixe prelatin °-era. Trobam entau Alvesera (1185) e Auvezera (1458).

 Geografia 
La font d'Auvesera se tròba au sud de Sent German las Belas dins lo departament de Nauta Vinhana, a 480 m d'altitud. La ribiera entra tanleu en Corresa, puei se junh a-d'Eila en Bassilhac (Dordonha), apres un cors de 112 km. Sus la comuna de Cujac, una partida de l'aiga d'Auvesera dispareis dins l'abisme dau Moulin des Soucis per júnher Eila rasís Sent Vincenç d'Eila.

 Departaments e localitats asaigadas 
Nauta Vinhana : Sent German las Belas
 Corresa : Liberçac, Segur lo Chasteu
 Dordonha : Paisac de la Noalha, Savinhac Ledrier, Janiç, Tortoirac, Cujac, Lo Chamge, Bassilhac.

 Idrologia 
 Lo debit mejan d'Auvesera es de 8,5 m/s. Lo 11 de genier de 1996, l'estacion idrologica dau Chamge enregistret un debit maximau jornalier de 158 m/s.

 Afluents principaus 
Penchenariá (rm)
Bochosa (rd)
Dalon (rg)
Lorda (rm)
Blasme (rm)

N.B. : (rd) = afluent riba drecha ; (rm) = afluent riba mança

 Luòcs remirables 
 Las Gòrjas d'Auvesera, devers Sent Maimin e Janiç
 L'anciana abadiá de Tortoirac
 Lo Saut dau Blasme, en la Farja d'Ans

 Ligams externes 

Categoria:aiga d'Occitània
Categoria:Bacin de Dordonha
Categoria:aiga de Corresa
Categoria:aiga de Dordonha